Neukirch pola Kinsporka

Neukirch je wjes a přisłušaca gmejna na zapadźe sakskeho wokrjesa Budyšin, kotraž słuša k zarjadniskemu zwjazkej Kinspork a ma něhdźe 1.700 wobydlerjow.

 Geografija 
Gmejna Neukirch leži w zapadnej Hornjej Łužicy mjez Kinsporkskej holu na sewjerozapadźe a zapadołužiskimi horami na juhowuchodźe. Susodne gmejny su Sepicy na sewjeru, Kamjenc na wuchodźe, Haselbachtal na juhu a město Kinspork na zapadźe. Kamjenske stare město namaka so dźesać kilometrow wuchodnje wot Neukircha.

Z přerěznje 43 wobydlerjemi na kwadratnym kilometru je gmejnski teritorij poměrnje rědko wobsydleny.

 Gmejnske dźěle 
Ke gmejnje słušeja slědowace wsy:
 Chojny (Koitzsch), 275 wobydlerjow
 Kočica (Gottschdorf), 259 wobydlerjow
 Neukirch, 460 wobydlerjow
 Šmorkow (Schmorkau), 485 wobydlerjow
 Weißbach, 274 wobydlerjowWobydlerske ličby po podaću měšćanskeho zarjadnistwa Kinspork; staw: 30. apryla 2011

 Wobchad 
Přez Neukirch běži statna dróha 100 mjez městomaj Kinspork a Kamjenc. Wjesny dźěl Šmorkow leži při zwjazkowej dróze 97 (Drježdźany–Wojerecy). Na dwórnišću we Weißbachu zastawachu hač do lěta 1998 wosobowe ćahi wot Drježdźan do Njedźichowa. Čara bu w lětomaj 2004 a 2005 wottwarjena.

 Stawizny 
Prěnje naspomnjenje Neukircha jako sydło ryćerja Theodericus de Nuenkirchen pochadźa z lěta 1225, tehdy mějachu we wjesce tež hižo cyrkej, po kotrejž so sydlišćo pomjenowaše. Wjesny dźěl Šmorkow naspomni so prěni raz w lěće 1342. Nětčiša gmejna Neukirch bu přez gmejnsku reformu w lěće 1994 z gmejnow Neukirch, Šmorkow, Kočica a Weißbach załožena. Chojny słušeja wot 1999 ke gmejnje.

 Politika 
Gmejna słuša k sakskemu wólbnemu wokrjesej 54 (Budyšin 3) a k zwjazkowemu wólbnemu wokrjesej 156 (Budyšin I).

 Wjesnjanosta 
Wjesnjanosta Neukircha je wot lěta 2022 bjezstronski Harald Haase.

+wólby wjesnjanostywólbawjesnjanost(k)anamjetwuslědk (%)2022Harald HaaseHaase55,32015Grit Truxa-RichterTruxa-Richter70,92008Steffen GrahlGrahl86,1200198,0

 Žórła 

 Wotkaz 

Kategorija:Sydlišćo w Hornjej Łužicy
Kategorija:Sydlišćo w Budyskim wokrjesu
Kategorija:Gmejna w Sakskej
Kategorija:Neukirch
Kategorija:Prěnje naspomnjenje 1225